Been There… – hier "blok" ek!
Ek begin darem al hoe meer vertroud raak met die “blog-ding” Ek kry dit reg om al hoe meer mense se blogs te lees sonder dat dit ‘n “flook” was. MAW ek lees dit raak omdat ek die regte link gevolg het.
Maar ai, so deur die lees kom ek agter dat ek my op rowwe waters begeef. Hoe is dit dat almal na ware skrywers vir my lyk… ek is mos nou heeltemal uit my diepte tussen hierdie klomp towenaars met woorde. Ieder en elk kry dit reg om my te boei, te laat lag, te laat dink, weg te voer na eksotiese en minder eksotiese plekke ens. Ek hardloop terug na my eie sg “blog” en ek sien hoe onervare my geskribbel op die beste van tye lyk.
Dan dink ek terug, hoekom het jy met dit begin? Ek het al lank terug daaraan begin herkou, moet ek of moet ek nie. Maar nou ja, te skaam om te vra oor die hoe’s en wat’s van die bloggers, het ek my vinger in die stroompie gedruk en begin roer.
Maar eers google ek, waarom en hoe blog mens? Kort en kragtig kom dit deur: dit is soos joernaal hou en met alle waarskynlikheid sal niemand dit ooit lees nie. Jy skryf maar, dit is soos om jou eie biblioteek vol van jou eie gedagtes na te laat. Vir wie dit ookal gaan lees.
Ek het gehou van die anonimiteit wat daarmee gepaardgaan, ek vertel vir niks of niemand van dit waarmee ek myself besig hou. Ek kan dit wat pla/gelukkig maak ens net neerpen en my gedagtes orden.
Maar nou, na die lees van almal se woorde voel ek half en half uit my diepte en ek wonder, wil ek eintlik nog hier wees? Ek glo nie. Been there, done that, got the scars to proof it…
21 thoughts on “Been There…”
November 19, 2016 at 11:58 vm
Jy moet bly blog. Dis so lekker. Net om gedagtes gevoellens en memorie in ink vas le te en na maande te kan terug kyk. Groot lekkerte! Eks ook nie n skrywer nie maar dot is vir myself. My siel se salf
November 19, 2016 at 12:08 nm
Ag dankie hiervoor… dit was ook maar my “aim”, my manier van gedagtes orden vir myself en ter wille van die mense wat my huis met my deel, anders ontgeld, veral my man, daai gedagtes. Maar ek begin al hoe meer wonder of die, die platform daarvoor is. Almal se goed lees so polities/leef korrek en myne… wel myne is maar debateerbaar.
November 19, 2016 at 12:14 nm
Nee wat myne ook. Dis mos die ware prentjie en dis ok so
November 19, 2016 at 12:28 nm
Indien jy dit nie meer geniet nie, of nie meer daaruit kry wat jy wil nie, stop. Om jouself met ander bloggers te vergelyk is nie regverdig op jouself nie want heimlik probeer elkeen om n weergawe van hom/haarself voor te hou wat so goed ge-photoshop/spindoctor is as wat ons dit kan maak. Die hele ek is ok, jy is ok, ons is almal ok klug.
November 19, 2016 at 12:45 nm
Op die man af antwoord…
November 19, 2016 at 1:22 nm
Jammer, die intensie was nie om aanvallend oor te kom nie.
November 19, 2016 at 1:32 nm
Nee glad nie, ek hou van reguit wees, sugarcoat werk nie vir my nie.
November 19, 2016 at 1:40 nm
Hiervoel ons almal soms onseker, maar soos die korrelkop sê, solank jy dit geniet. Ons is nie in kompetisie nie, ons probeer maar almal. Soms werk dit, ander kere nie. Moenie sommer ophou nie, dis so lekker!
K kan jy skryf, vir jouself, of op ‘n blog: Wat is vir jou lekker van blogging?
November 19, 2016 at 1:46 nm
Blogging is soos mmm… ‘n anonieme persoon wat luister of nie luister, want dit maak nie rerig saak nie. Die woord is uitgesit ongeag (huidiglik is dit hoekom ek begin het, dit kan dalk verander)
November 19, 2016 at 1:49 nm
In die begin was ek in ‘n vreeslike tweestryd. Waarmee hou ek my besig. My gesin was ongemaklik, dalk onseker en bang met waarmee ek te voorskyn gaan kom. Ek het sommer my blog afgevee een nag, net om twee dae later weer met een te begin. Ek het vir weke alle sosiale media gesto, net om weer te begin. Nou is almal gewoond daaraan, my gesin lees selfs hier en daar iets wat ek geskryf het, almal is aangepas en gaan voort met die lewe.
November 19, 2016 at 1:50 nm
Dit is dalk waar ek nou trek…
November 19, 2016 at 2:12 nm
Haal dieeeppp asem. 🙂
November 19, 2016 at 1:41 nm
Die woord is dalk, die ern wat vreemd uitgekom het.
November 19, 2016 at 4:42 nm
Ek geniet jou blog. Ek lees deesdae gans en al te min, nietemin elke blogger is uniek . Jy is en sal altyd enig wees. Jou skryfstyl jou gedagte samestelling, ek geniet om jou te lees.
November 19, 2016 at 5:33 nm
November 19, 2016 at 8:13 nm
Ek sê nou nie weer ‘n woord nie…
November 20, 2016 at 9:35 vm
Daar is deur soveel wyse bloggers kommentaar op jou post gelewer, Elanè. Toortsie se raad help my ook. Ek vermoed almal kry hierdie twyfel oor hul skryf, en dan is dit goed om te ervaar hoe hulp aangebied word. Hoop ek lees jou weer binnekort raak.
November 20, 2016 at 11:48 vm
Nee wat, ek is rustig noudat ek sien meeste van ons kry maar die een of ander tyd ‘n skrik vir ons eie woorde…
Veral Toortsie, wat vir my gesê het sy het tot haar blog verwyder, het my laat besef dit is simpel om so te voel. Al wat ek nou sal doen is om nie dadelik te sê ” publish” nie, en eers so bietjie te herkou aan dit wat ek in hierdie virtual wereld loslaat….
November 21, 2016 at 8:58 vm
Ek stem 100% saam met alles wat reeds gesee is, maar as ek net kan byvoeg ….ek het vir baie geglo ek kan nie skryf nie en toe lees ek die boek “How to Write” en leer daarin dat daar nie ‘n reg of verkeerd is wanneer dit uit die hart uit kom nie – dis selfs heeltemal ok om jou eie woorde te skep as die regte beskrywings of benamings nie in die woordeboek verskyn nie. So geniet net jouself!
November 22, 2016 at 7:54 vm
Ek voel dieselfde Elanè, wat dit so lekker maak om jou blog te lees. Moenie ophou skryf nie! Xxx
November 22, 2016 at 1:16 nm
Vreemd om soveel Afrikaans op een bladsy te sien!! Hou so aan!!